Tha dòchas ann air adhartas an-diugh gu ruige ospadal ùr ann am Barraigh agus Bòrd nam Pròiseactan aig Bòrd Slàinte nan Eilean Siar a' coinneachadh a bheachdachadh air pàipear-gnothachais a chuireas taic ris a' phròiseact. Tha seo a' tighinn an dèidh dhan Chomhairliche Bharrach, Dòmhnall Manford, iarraidh air Rùnaire na Slàinte, Shona Robison, cabhag a chur air cùisean, a thug bliadhnaichean a' tighinn dhan ìre seo. Thuirt Dòmhnall Manford gu bheil e an dòchas gum faodadh obair tòiseachadh air an togalach ùr ro dheireadh na bliadhna.